Diari Oficial de la Generalitat Valenciana


Sumari del DOGV 7001, del 11-04-2013 (2013/3015)

Notificació de la sentència dictada en el juí verbal número 985/2011.
---------------------------------------------------------------------

### Dades del document

Número de DOGV
:   7001

Data del DOGV
:   11-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3015


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el juí verbal número 985/2011. [2013/3015]  
En el present procediment de juí verbal, seguit a instàncies de Gas Natural Servicios SDG, SA, contra Carmenza Calero Caicedo, s'ha dictat la sentència que, literalment, diu el següent:  
«Sentència número 176/2012  
Torrent, 4 d'octubre de 2012   
M.ª José Férez Martí, magistrada jutgessa del Jutjat de Primera Instància número 2 de Torrent, he vist les presents actuacions de juí verbal número 985/2011, seguides en este Jutjat a instàncies de Gas Natural Servicios SDG, SA, representat per la procuradora la senyora Medina i assistit del lletrat el senyor García, contra Carmenza Calero Caicedo, declarada en rebel·lia, i d'acord amb els següents:  
  
Antecedent de fet  
Primer. La procuradora la senyora Medina va presentar demanda de juí verbal contra l'esmentada demandada, en què al·legava els fets i fonaments de dret que estimava aplicables i acabava sol·licitant que es dictara sentència en què es condemne la demandada:  
1. A la resolució del contracte de subministrament de gas subscrit entre les parts per a la vivenda sítia a Aldaia, carrer del Riu Vinalopó, número 6, pis 4, porta 3.  
2. A permetre i consentir l'entrada a la vivenda subministrada de la comissió judicial junt amb els empleats que siguen necessaris de Gas Natural perquè realitzen la presa de lectura del comptador de gas instal·lat en l'interior de la vivenda i procedisquen a la suspensió del subministrament per mitjà de la desconnexió i la retirada del comptador.  
3. A pagar a la seua representada la quantitat de 3.319.22 euros per les factures produïdes fins a l'última lectura facturada en data 27 de maig de 2011, més la quantitat que es determine en execució de sentència resultant de la facturació compresa entre l'última facturada, que s'acompanya a la demanda, i la que resulte en el moment de la desconnexió, més els interessos i les costes.  
Segon. Es va admetre a tràmit la demanda. Les parts van ser convocades per a la celebració de la vista el dia assenyalat. Una vegada verificats el dia i l'hora assenyalats, va tindre lloc la celebració del juí amb l'assistència de la part actora, però sense comparèixer la part demandada, per la qual cosa va ser declarada en rebel·lia. En l'acte del juí, l'actora es va ratificar en la seua demanda i va sol·licitar la recepció del pleit a prova. Acordada la recepció a prova, d'acord amb el sol·licitat, la part actora va proposar com a mitjans de prova la documental considerada reproduïda que acompanya la demanda, i l'interrogatori del demandat. Els mitjans de prova proposats, que van ser admesos, van ser practicats amb el resultat que consta en les actuacions i en la gravació realitzada.  
  
Fonaments de dret  
Primer. Gas Natural Servicis, SDG, SA, exercita en el present procediment contra Carmenza Calero Caicedo acció personal de resolució de contracte per al subministrament de gas i rescabalament de danys i perjuís per un import de 3.319.22 euros, com a conseqüència de l'impagament dels consums facturats fins a l'última lectura, facturada en data 27 de maig de 2011, més aquella que resulte fins al moment de la desconnexió, i sol·licita la declaració de l'obligació de la demandada de facilitar l'entrada en el domicili on es presta el subministrament de gas de la comissió judicial junt amb els empleats de Gas Natural per a suspendre del subministrament per mitjà de la desconnexió del comptador de gas.  
La part demandada no va comparéixer a juí i va ser declarada en rebel·lia.  
Segon. Es va proposar i va ser admesa per la jutjadora la pràctica de la prova d'interrogatori de la part demandada, la qual no va comparéixer ni va justificar-ne la inassistència, per la qual cosa va ser sol·licitada per la part actora que fóra declarada confessa als efectes que es desenrotllen els efectes processals de l'article 304 de la Llei d'Enjudiciament Civil, d'admissió tàcita dels fets al·legats per la demandant. I així d'este i de la documental aportada resulta acreditat que, en data 21 de gener de 2004, la demandada va subscriure amb l'actora un contracte de subministrament de gas natural per a l'immoble siti a Aldaia, carrer del Riu Vinalopó, número 6, pis 4, porta 13, i que durant la vigència del contracte de subministrament de gas la part demandada va deixar d'atendre distintes factures emeses per l'actora, corresponents a terminis fixos, lloguer de comptador, IVA, gas i energia elèctrica consumits, l'import dels quals fa una suma de 3.319,22 euros en la facturació compresa entre el 3 de març de 2009 i el 27 de maig de 2011. Acreditat l'impagament de les factures en el període comprés entre les dates de 3 de març de 2009 a 27 de maig de 2011, amb fonament en l'article 1124 del Codi Civil, s'ha de resoldre el contracte, com a conseqüència de les obligacions assumides en este per la part demandada, ja que al ser el contracte de subministrament de gas un contracte bilateral, el contractant complidor pot instar la resolució del contracte davant de l'incompliment de l'altra part contractant. Ara bé, tenint en compte que l'acció exercitada és una acció de resolució del contracte de subministrament de gas per impagament de les factures per part del demandat, la resolució del contracte que s'exercita, basant-se en l'article 1124 del Codi Civil, ha de comportar lògicament que s'executen les operacions tècniques necessàries per a la clausura de la instal·lació receptora del subministrament, ja que la dita activitat és l'única que permet que de manera real i efectiva es duga a terme la resolució del contracte. Atés que sense la clausura de la instal·lació l'usuari podria continuar indefinidament fent ús del subministrament de gas sense efectuar cap pagament, i esta mesura és un pronunciament derivat de la resolució contractual acordada, per això, i en conseqüència, s'ha d'acordar l'entrada d'empleat de l'actora per a procedir a la lectura del comptador i determinar l'import del gas subministrat des de l'última lectura. L'entrada en el domicili per a la lectura del comptador tindrà com a objecte la regularització de les dades del consum i de la facturació. En este sentit s'ha pronunciat entre altres, la sentència de la Secció Setze de l'Audiència Provincial de Barcelona, de data 20 de gener de 2009, i la sentència de la Secció Denou de la mateixa Audiència, de data 6 de juny de 2012.  
  
De la mateixa manera i com a corol·lari de l'anterior, la part demandada està obligada al pagament de la quantitat reclamada de 3.319,22 euros, import de la facturació compresa entre el 3 de març de 2009 i el 27 de maig de 2011, així com de la quantitat que resulte de la facturació compresa entre l'última lectura facturada i la que resulte fins al moment de la desconnexió.  
Per tot el susdit, i com que la càrrega d'al·legar i acreditar els fets impeditius, extintius o excloents competix a la part demandada, de conformitat amb el que disposa l'article 217.3 de la Llei d'Enjudiciament Civil, l'absència de tal acreditació només ha de perjudicar a esta, perquè l'actor ha justificat els fets dels que ordinàriament es desprenen segons les normes jurídiques que li són aplicables, l'efecte jurídic corresponent a les pretensions de la seua demanda, de conformitat amb el que establix l'article 217.2 de la llei processal esmentada.  
  
Tercer. El deutor està obligat al pagament dels interessos legals des de la interposició de la demanda, segons el que establixen els articles 1100 i 1108 del Codi Civil.  
Quart. De conformitat amb l'article 394 de la Llei d'Enjudiciament Civil, respecte a les costes, és procedent efectuar un pronunciament condemnatori a la part demandada, a l'haver-se estimat la demanda.  
Vistos els articles legals esmentats i la resta aplicables de manera general i pertinent.  
Dispositiva  
Estime la demanda formulada per la procuradora la senyora Medina, en nom i representació de Gas Natural Servicios SDG, SA, contra Carmenza Calero Caicedo, declarada en rebel·lia, i condemne la demandada:   
1. A la resolució del contracte de subministrament de gas subscrit entre les parts per a la vivenda sítia a Aldaia, carrer del Riu Vinalopó, número 6, pis 4, porta 13.  
2. A permetre i consentir l'entrada a la vivenda subministrada de la comissió judicial, junt amb els empleats que siguen necessaris de Gas Natural, perquè realitzen la presa de lectura del comptador de gas instal·lat en l'interior de la vivenda i suspenguen el subministrament per mitjà de la desconnexió i retirada del comptador.  
3. A pagar a la seua representada la quantitat de 3.319,22 euros per les factures meritades fins a l'última lectura facturada en data 27 de maig de 2011, més la quantitat que es determine en execució de sentència resultant de la facturació compresa entre l'última facturada i acompanyada a la demanda i la que resulte en el moment de la desconnexió, més els interessos i al pagament de les costes.  
Expediu i uniu un certificat literal de la present a les actuacions i arxiveu-ne l'original en el llibre de sentències.  
Contra la present resolució es pot interposar un recurs d'apel·lació per a davant l'Audiència Provincial de València (art. 455 LECn). El recurs s'interposarà davant del tribunal que haja dictat la resolució que s'impugne dins del termini de 20 dies comptats des de l'endemà de la notificació d'aquella (art. 458 LECn en la redacció que en fa la Llei 37/2011, de 10 d'octubre, de Mesures d'Agilització Processal). En aplicació de la disposició addicional 15a, introduïda per la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, s'indica a la part la necessitat de la constitució d'un depòsit de 50 euros per a recórrer la resolució amb l'advertència d'inadmissió. La part recurrent haurà d'acreditar que l'ha constituït quan l'interpose i aportar el justificant del seu ingrés en el compte que este Jutjat té obert en l'oficina de Banesto, sítia en el carrer Sagra, número 2, 46589 Torrent, telèfon: 918 072 589, i fax: 561 004 146 (codi d'entitat 0030 i d'oficina 3065), amb el número 4434 0000 02 CDEF JK. Els dígits CDEF identificaran el número concret del procediment que es recorre (així es posarà 0987 si es tracta del procediment número 987, 0014 si es tracta del procediment número 14, 0003 si es tracta del procediment número 3) i JK identificarà l'any (així 09 per a un procediment de 2009, 10 per a un procediment de 2010...). En cas de transferència, el número de compte de Banesto és el 0030 3065 90 8217181593, en observacions, i perquè el dit ingrés arribe correctament, s'haurà de fer constar el número de compte del procediment de destinació dels diners: 40013 0953 02 CDEF JK, tal com que s'ha indicat abans, substituint les lletres pels dígits corresponents segons la forma explicada.  
  
Esta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada per la magistrada jutgessa que la subscriu mentres estava celebrant audiència pública en el dia de la data. En done fe.»  
  
I atés que la persona demandada, Carmenza Calero Caicedo, es troba en parador desconegut, s'expedix el present edicte a fi que li valga de notificació de forma deguda.  
  
Torrent, 25 de febrer de 2013.- La secretària judicial: Ana María Pellicer Climent.